1967 മേയ് 8-ന്‌ കണ്ണൂർ ജില്ലയിലെ നാറാത്ത് പഞ്ചായത്തിൽ ടി.പി. മൊയ്തീന്റെയും എ.പി. സൈനബയുടെയും 5 മക്കളിൽ മൂന്നാമനായി അബ്ദുള്ളക്കുട്ടി ജനിച്ചു. നാറാത്ത് എൽ.പി. സ്കൂൾ, കമ്പിൽ മാപ്പിള ഹൈസ്കൂൾ എന്നിവിടങ്ങളിൽ നിന്നായി സ്കൂൾ വിദ്യാഭ്യാസവും, കണ്ണൂർ എസ്.എൻ. കോളേജിൽ നിന്നു പ്രീഡിഗ്രിയും പൂർത്തിയാക്കി. അതേ കലാലയത്തിൽ നിന്ന് പിന്നീട് മലയാളത്തിൽ ബിരുദം നേടുകയും ചെയ്തു. അതിനു ശേഷം തിരുവനന്തപുരം ലോ അക്കാദമിയിൽ നിന്നു നിയമത്തിൽ ബിരുദവും (എൽ.എൽ.ബി.) നേടി. അക്കാലങ്ങളിൽ ഗൾഫിലെ ജോലിക്കായി ശ്രമിക്കുക എന്നതായിരുന്നു ഒരു സാധാരണ മുസ്ലീം യുവാവ് ചെയ്തിരുന്നത്. അബ്ദുള്ളക്കുട്ടിയുടെ സഹോദരൻ ഗൾഫിലുണ്ടായിരുന്നത് അദ്ദേഹത്തിന്റെ വഴി എളുപ്പമാക്കുമെന്ന സങ്കല്പത്തിൽ അദ്ദേഹത്തെ ഐ.ടി.ഐ. യിൽ ചേർന്ന് പഠിക്കാൻ മാതാപിതാക്കൾ നിർബന്ധിക്കുകയുണ്ടായി. 

പാർട്ടിയിൽ നിന്നുള്ള സസ്പെൻഷൻ
വഴിത്തിരിവ്
ആത്മകഥ
ജീവിതരേഖ